Expropriatioun

Mat Expropriatioun oder Enteegnung bezeechent een d'juristescht Ewechhuele vun der Proprietéit vun enger beweeglecher oder onbeweeglecher Saach duerch de Staat, am Kader vun engem Gesetz a géint eng Entschiedegung. 

Als Begrënnung fir eng Expropriatioun ziele meeschtens verkéierstechnesch, militäresch oder aner Grënn am Wuel vun der Allgemengheet. 

Als juristesch Basis fir d'Expropriatioun zu Lëtzebuerg zielt e Gesetz vum 15. Mäerz 1979 wat duerno nach e puermol ugepasst goufLoi du 15 mars 1979 sur l'expropriation pour cause d'utilité publique op legilux.lu, dem Droitsportal vun der Lëtzebuerger Regierung (gekuckt den 28. Februar 2018).

 Kuckt och 
 Gutt

 Um Spaweck 
 Gaston Vogel, 2002, L'expropriation pour cause d'utilité publique am Lëtzebuerger Land Nr. 40 vum 4. Oktober 2002, S. 13/14

Kategorie:Droit